където е домакинството.
 3. Извадковите лица, които временно отсъстват от домакинството, но продължават да се считат за членове на домакинството, се обхващат от изследването на това домакинство.
 4. Извадковите лица, които вече не са членове на дадено частно домакинство или които са се преместили извън националната територия, обхваната в изследването, или в институция, отпадат от изследването.
 5. Съжителите, които живеят в домакинство, което включва поне едно извадково лице, се проследяват.
 6. Съжителите, които живеят в домакинство, което не включва нито едно извадково лице, отпадат от изследването.
 7. Извадково домакинство отпада от изследването при следните ситуации:
 а)
 домакинството не е било в списъка за една година поради някоя от следните причини:
 1)
 било е невъзможно да се намери адресът;
 2)
 адресът е нежилищен или е незает;
 3)
 нямало е информация какво се е случило с домакинството (данните за домакинството са изгубени);
 4)
 домакинството е отказало да сътрудничи;
 б)
 с домакинството не е установен контакт в първата година от панела или в две последователни години от панела поради някоя от следните причини:
 1)
 достъпът до адреса е бил невъзможен;
 2)
 цялото домакинство временно е отсъствало или не е било в състояние да отговори поради недееспособност или заболяване, или поради други сериозни причини.
 Член 9
 Общи стандарти за редактиране, импутация, претегляне и оценяване на данните
 1. Когато е необходимо, за данните се прилага импутация, моделиране или претегляне.
 2. Когато данните са непълни поради липса на отговор за променливи за дохода на равнище компоненти, се прилагат подходящи методи за статистическа импутация.
 3. Когато данни за някоя променлива на нетния доход на равнище компоненти се събират директно, се прилагат подходящи методи за статистическа импутация или моделиране, или и двете, за да се получат изискваните целеви брутни променливи, и обратно.
 4. Когато в рамките на дадено извадково домакинство липсват отговори на индивидуален въпросник, се използват подходящи методи за статистическо претегляне или статистическа импутация, за да се оценят общите доходи на домакинството.
 5. Процедурата, прилагана за данните, запазва вариацията и корелацията между променливите. Методите, които включват „компоненти на грешка“ в импутираните стойности, са за предпочитане пред тези, с които просто се импутира една прогнозна стойност.
 6. Методите, които вземат предвид структурата на корелацията (или други характеристики на съвместното разпределение на променливите), са за предпочитане пред пределния или едновариантния подход.
 Член 10
 Формати за предаване на информацията
 1. Държавите членки предават на Комисията (Евростат) в електронен формат данните, които съответстват на характеристиките на променливите, както са определени в приложение II.
 2. Държавите членки предават данните на Комисията (Евростат) под формата на файлове с микроданни (включително подходящи тегла), като използват стандарта за обмен на статистически данни и метаданни чрез единното звено за контакт, за да се даде възможност на Комисията (Евростат) да извлича данните по електронен път. Данните трябва да са изцяло проверени и редактирани.
 3. Държавите членки ежегодно предават всички подизвадки, принадлежащи към ротационния модел за дадена година, независимо от тяхната продължителност. Всички подизвадки се предават заедно.
 4. Държавите членки предоставят метаданните, необходими за целите на микросимулациите съгласно специфичните особености на държавата и в съответствие с подходяща класификация